Poddorye. Poddorye () — Rossiyaning Novgorod viloyati Poddorskiy tumanida joylashgan qishloq ("selo"). Munitsipalitet sifatida Poddorskoye qishloq posyolkasining maʼmuriy markazi hisoblanadi. Aholisi 1860 kishini tashkil qiladi (2010-yil aholini roʻyxatga olish maʼlumotlariga koʻra). Tarixi. Poddorye "selosi" birinchi marta 1809-yilda tilga olingan. Oʻsha paytda u Novgorod gubernatorligidagi Starorusskiy uyezdining bir qismi edi. 1824-yilda Poddorskaya Volost harbiy posyolkaga aylantirildi va Mudofaa vazirligiga boʻysundi. 19-asrda u yana Starorusskiy uyezdiga koʻchirildi. 1927-yil 1-avgustda, uyezdlar tugatilib, markazi Poddorye shahrida joylashgan Poddorskiy tumani tashkil etildi. Novgorod gubernatorligi ham tugatilib, tuman Leningrad viloyatining Novgorod okrugi tarkibiga kirdi. 1930-yil 23-iyulda, okruglar tugatilib, bevosita oblastga bo‘ysundirildi. Ikkinchi jahon urushi paytida, Poddorye nemis qoʻshinlari tomonidan bosib olingan. 1944-yil 5-iyulda, Poddorskiy tumani yangi tashkil etilgan Novgorod viloyati tarkibiga koʻchirildi. 1945-yil 31-martda, tuman markazi Peregino "seliga" koʻchirildi, ammo 1949-yil 19-dekabr kuni, u yana Poddoryega koʻchirildi. Iqtisodiyoti. Sanoati. Poddorye va Poddorskiy tumanidagi eng yirik sanoat korxonasi Poddoryedagi sariyogʻ ishlab chiqarish zavodidir. 2011-yilda tumandagi barcha sanoat mahsulotlarining qariyb 80 foizi shu yerda ishlab chiqarildi. Transporti. Staraya Russa shaharchasini Xolm bilan bogʻlaydigan yoʻl Poddorye orqali oʻtadi. Mahalliy yoʻllar ham mavjud. Madaniyati. Poddoryeda 1987-yilda tashkil etilgan Poddorskiy tumani muzeyi joylashgan boʻlib, u mahalliy aholida qiziqish uygʻotadigan kolleksiyalarni namoyish etadi. Muzey tuman hokimligiga qarashli hisoblanadi.